open-index/open-wikipedia-markdown huggingface dataset:
Escudo de Ourense

**O escudo de Ourense** figura nun campo de prata, sobre ondas de azur e prata que representan un caudal de auga (río Miño), unha ponte de cinco arcos de ouro, sumado na súa destra por un castelo de ouro, ameado, mazonado de sable e aclarado de goles e á súa sinistra, un león rampante, armado uñado e linguado de ouro que ergue na súa destra unha espada do mesmo metal, e no centro do xefe do escudo unha coroa real pechada. O escudo está timbrado con outra coroa real, forrada de goles, ou vermello, pechada, que é un círculo de ouro, engastado de pedras preciosas, composto de oito floróns de follas de acanto, visíbeis cinco, interpoladas de perlas e de cada unha das súas follas saen cinco diademas sumados de perlas que converxen nun mundo azur, co semimeridiano e o ecuador de ouro, sumado de cruz de ouro.

## Escudo da Provincia de Ourense 
Escudo da Deputación Provincial de Ourense.|dereita|miniatura
A Deputación provincial emprega un escudo que pode considerarse como o da Provincia de Ourense que conta cos mesmos elementos que o da cidade de Ourense mais diferenciándose deste en que o esmalte (cor) do león que é de goles e non de ouro, como a espada que porta.
Cañete

O fitónimo **Cañete** fai referencia ao carrizo (*Phragmites australis*), unha planta gramínea.

Como topónimo, pode referirse a:

;Fóra de Galiza

;En Andalucía
***Cañete la Real**, concello español da provincia de Málaga;
***Cañete de las Torres**, concello español da provincia de Córdoba.

;En Castela-A Mancha
***Cañete**, concello español da provincia de Cuenca.

;En Chile
***Cañete**, concello chileno da provincia de Arauco na rexión de Biobío.

;No Perú
***Provincia de Cañete**, no Perú.
****San Vicente de Cañete**, distrito da provincia de Cañete.
****San Vicente de Cañete**, capital da provincia de Cañete.

Amais, como apelido, pode referirse a:

***Miguel Arias Cañete**, político español (n. 1950);
***Marcelo Cañete**, futbolista arxentino (n. 1990).

## Véxase tamén
### Outros artigos
***O Caxete**, lugar da parroquia do Freixo, no concello das Pontes de García Rodríguez.
Campana, Arxentina

**Campana** é unha cidade arxentina situada na provincia de Buenos Aires. É a capital e a máis populosa cidade do partido de Campana, situada no nordeste da provincia.

Debido ao seu perfil industrial, a cidade é coñecida como a "*Manchester da Arxentina*".

## Cronoloxía 
* 1680, o dato máis antigo que se ten do lugar, correspóndese cunha estacia adquirida polo capitán Luís de Águila e situada na zona da *Cañada de la Cruz*. A propiedade tivo varios donos.
* 19 de maio de 1759, foi mercada por Francisco Álvarez Campana, a raíz do cal comezou a chamarse *Rincón de Campana*.
* 1860, as terras foron adquiridas polos irmáns Eduardo e Luís Costa, que edificaron a *Estancia Vieja*.
* 18 de abril de 1875, Luis Costa funda a vila.
* 1876, chega o ferrocarril.
* 1888, terremoto.

## Notas
José Goyanes

Co nome de **José Goyanes** podemos referirnos a:

***José Goyanes Meneses**, axudante de obras públicas (m. 1928).
***José Goyanes Varela**, militar galego.
***José Goyanes Capdevila**,  médico galego (1876-1964).
***José Goyanes Sotelo**, avogado e xornalista galego.
Concello de Vilanova dos Infantes

**Vilanova dos Infantes** foi un antigo concello de Galicia que funcionou como unidade administrativa entre 1835 e 1927 en que foi anexionado ao concello de Celanova.

## Historia
Até 1916 recibía o nome de **Vilanova dos Infantes** (*Villanueva de los Infantes* oficialmente e en castelán), coa reforma da nomenclatura municipal de España de 1916 restaurouse a forma orixinal galega **Vilanova**, sendo o primeiro concello en oficializar o topónimo na lingua propia. Formou municipio de seu até 1927 cando se incorporou ao concello de Celanova.

## Notas
Venevisión

**Venevisión** (acrónimo de **Venezuela Televisión**)  é a principal e a máis grande canle venezolana de televisión situada na cidade de Caracas fundada no 1961 e ofrece programación en castelán.

## Difusión
Dispoñible en toda Venezuela a través de operadores de cable e televisión pola vía terrestre e tamén satélite.

## Véxase tamén 
### Ligazóns externas
* A páxina web oficial de Venevisión
Venezolana de Televisión

thumbnail|O logo da VTV.
**Venezolana de Televisión** (coñecida tamén pola súa sigla **VTV**) é unha canle pública venezolana de televisión que ofrece programación en castelán.

## Difusión
Dispoñible en toda Venezuela a través dalgúns operadores de cable e televisión, vía terrestre e satelital.

## Véxase tamén 
### Ligazóns externas
* A páxina web oficial de VTV
Maurizio Malvestiti

**Maurizio Malvestiti**, nado en Marne de Filago (provincia de Bérgamo) o 25 de agosto de 1953, é un eclesiástico italiano, bispo de Lodi dende o 26 de agosto de 2014.

## Traxectoria 
Malvestiti foi ordenado sacerdote o 11 de xuño de 1977. En 1978 comezou como educador e profesor no Seminario de Bérgamo e en 1994 pasou á Congregación para as Igrexas Orientais de Roma.

O 26 de agosto de 2014 o papa Francisco nomeouno bispo de Lodi.

## Galería de imaxes 

Ficheiro:BISHOP Malvestiti Lodi.jpg|Maurizio Malvestiti no día da súa consagración episcopal, na Praza Sant'Uffizio en Roma.
Ficheiro:BISHOP Malvestiti Lodi 02.jpg|Maurizio Malvestiti no día da súa consagración episcopal, na Basílica de San Pedro en Roma.
Ficheiro:Episcopal ordination of bishop Maurizio Malvestiti.jpg|O patriarca maronita de Antioquía Bixara Pedro al-Rai impón as mans ao pai Maurizio. Detrás deles, os cardinais Sandri e Müller.
Ficheiro: BISHOP Malvestiti ordination 02 oct 11th 2014.jpg|Maurizio, ao pouco de ser ordenado, bendicindo á xente. Diante del, os bispos co-consagrantes Beschi, esquerda, e Merisi, dereita.
Ficheiro:BISHOP Malvestiti Lodi 03.jpg|Maurizio Malvestiti apenas consagrado bispo, na Basílica de San Pedro en Roma.
Ficheiro:Bishops Malvestiti and Warda.jpg|O bispo Malvestiti co eparca caldeo Bashar Warda na vixilia da noite de Pentecoste na catedral de Lodi, o 14 de maio de 2016.
File:Patriarch Ignatius Yonan and Bishop Malvestiti.JPG|Monseñor Mauricio con el patriarca Ignacio Xosé III Iunan en Lodi, 20 de febreiro de 2017.

## Notas 
## Véxase tamén 
### Ligazóns externas 
* Diocese de Lodi
Aspai, Aspai, Outeiro de Rei

**Aspai** é un lugar da parroquia de Aspai no concello lugués de Outeiro de Rei, na comarca de Lugo. Segundo o IGE, en 2013 tiña 53 habitantes (25 homes e 28 mulleres).

## Toponimia 
O topónimo pode significar as terras ou casa do antropónimo godo .

## Lugares e parroquias 
### Lugares de Aspai 
### Parroquias de Outeiro de Rei 
## Notas
José Goyanes Sotelo

**José Juan Goyanes Sotelo** foi un avogado e xornalista galego.

## Traxectoria 
Avogado en Ourense. Militante do Partido Galeguista dende a súa Asemblea fundacional en decembro de 1931, foi director de *Heraldo de Galicia* na súa última etapa. Foi un dos asinantes do manifesto da Dereita Galeguista de Ourense encabezado por Vicente Risco en febreiro de 1936. En 1938 era o propietario do colexio León XII na rúa Padre Feijóo. Foi detido en 1953.

## Notas
Hovnan Derderian

**Hovnan Derderian**, nado como **Vahram Derderian** o 1 de decembro de 1957 en Beirut (Líbano), é un arcebispo apostólico armenio, actual primado da diocese dos Estados Unidos Occidentais, baixo a Santa Sé de Etchmiadzin.

## Traxectoria 
Entre 1970 e 1975 estudou no seminario teolóxico da Santa Sé de Cilicia, e posteriormente continuou os seus estudos no de Etchmiadzin.

O 8 de xuño de 1980 foi ordenado sacerdote célibe polo catholicos Vazken I, e tomou o nome monástico de "Hovnan".

Entre 1980 e 1983 estudou Teoloxía no St Stephen's House da Universidade de Oxford. Logo de se graduar, ensinou Historia da Igrexa e Música Litúrxica no seminario de Etchmiadzin. En 1984 foi elevado a *vardapet*, ao obter o doutoramento en Teoloxía.

A partir de 1984 exerceu como pastor no Canadá, nunha igrexa de Toronto. En 1990 foi elixido primado da diocese do Canadá, e foi consagrado bispo o 7 de outubro de 1990 por Vazken I. En 1993 foi elevado a arcebipo. En 1995 e 2000 foi reelixido por segunda e terceira vez primado do Canadá.

O 3 de maio de 2003 foi elixido primado da diocese dos Estados Unidos Occidentais.

## Notas 
;Notas

;Referencias

## Véxase tamén 
### Ligazóns externas 
* Biografía na páxina web da diocese *(páxina web actual)*
* Biografía na páxina web da diocese *(antiga páxina web)*
* Perfil en Orthodoxia.ch
Faros das Cíes

300px|miniatura|Vista arredada do monte do Faro cos característicos cantís de granito
Os **faros das Illas Cíes** son o conxunto de faros que se atopan no arquipélago das Illas Cíes, na entrada da ría de Vigo, pertencentes ao concello de Vigo.
160px|miniatura|Faro do monte Faro, vista achegada
Hai cinco faros nas illas:
* **Faro do Monte do Faro**, na Illa do Medio (ou do Faro), o principal faro do arquipélago.
* **Faro da Porta**, na Illa do Medio (ou do Faro).
* **Faro do Peito** ou do Monte Agudo, na Illa do Monte Agudo.
* **Faro de Bicos**, na Illa de San Martiño.
* **Faro de Boeiro**, no Illote Boeiro.
miniatura|160px|Faro da Porta

## Monte do Faro 
Atópase no coto da Illa do Medio tamén chamada do Faro por mor desta construción, nunha altura de 178 m sobre o nivel do mar. A data do comezo das obras foi en 1851, rematando en 1853. A obra é sinxela, de planta circular e muros de perpiaño de granito de 13 metros de altura coroado con dous balcóns e maila lanterna. Até os anos 60 do pasado século nunha casa par do faro moraba unha familia de fareiros, que tamén eran os mestres da escola da illa, polo que os rapaces tiñan que subir até o faro para asistir á clase. A vivenda hoxe xa non existe e o faro está automatizado, acadando as 22 millas de alumeado.
miniatura|160px|Faro do Peito
Salienta o camiño de acceso até o faro, unha estrada en zigzag que rube pola aba do crebado outeiro con muros de contención de cachotaría de granito. 
O faro é hoxe en día o punto final da ruta de sendeirismo máis popular das Illas, cun bo desnivel. Dende o cumio pódese gozar dunha espectacular vista dos cantís, da Illa de San Martiño, a ría e do océano.

## Faro da Porta 
Tamén coñecido coma faro de Punta Canabal, atópase tamén na Illa do Medio, máis embaixo ca o do Monte Faro, a 63 m. sobre o nivel do mar, e de dimensións máis discretas (é en realidade unha baliza). Construíuse en 1918 e hoxe en día funciona con enerxía solar grazas a paneis solares. O seu alcance é de 18 millas.

## Faro do Peito 
Áchase na illa norte coñecida coma Illa do Monte Agudo, por este motivo tamén se lle coñece co nome de faro do Monte Agudo. É en realidade unha pequena baliza construída en 1904, que serve para marcar a entrada á ría de Vigo xunto co faro de Cabo Home, no Hío. Áchase a 24 metros sobre o nivel do mar e acada as 18 millas de alumeado. Ao igual que o anterior é automático e se carga con placas solares.

## Galería de imaxes 
## Véxase tamén 
### Bibliografía 
* 
### Outros artigos 
* Lista de faros de Galicia
### Ligazóns externas 
* Illas Cíes ou do Monte do Faro en Turgalicia
Leopoldo López Teijeiro

**Leopoldo López Teijeiro**, finado en Madrid o 19 de xaneiro de 1997, foi un avogado e xornalista galego.

## Traxectoria 
Avogado e doutor en Dereito. Oficial do Ministerio de Traballo até 1929, foi secretario dos Tribunais do Comité Paritario. Despois foi oficial do Goberno civil. Colaborou en *La Zarpa* e *Heraldo de Galicia*.

Casou no Pazo de Casaldereito (Esposende) en outubro de 1932 con Rita Pardo Varela. Finou en Madrid o 19 de xaneiro de 1997, con 93 anos.

## Notas
Tempada 2005 do Campionato de Galicia de Rally

A **tempada 2005** foi a 27ª edición do **Campionato de Galicia de Rally**. Comezou o 2 de abril no Rally do Cocido e rematou o 19 de novembro no Rally de San Froilán. O vencedor foi Manuel Senra, que conseguiu o seu quinto título consecutivo.

## Calendario 
## Clasificacións 
### Campionato de pilotos 
### Copilotos 
### Grupo N 
### Grupo A 
### Grupo X 
### Escudarías 
### Marcas 
### Trofeo Driver Center Júnior 
### Trofeo Driver Center Sénior 
### 1000 Autopark de Galicia 
### Copa Clio Renault Sport 
## Notas 
## Véxase tamén 
### Ligazóns externas 
* Sitio web da FGA
*Anuario da FGA de 2006. Arquivado dende o orixinal.
Juanfran Moreno

**Juan Francisco Moreno Fuertes**, nado en Madrid o 11 de setembro de 1988, é un futbolista español. Pode ocupar as posicións tanto de lateral dereito coma de interior dereito.

## Traxectoria 
O 1 de setembro de 2014 fíxose oficial a súa cesión o Deportivo da Coruña para a tempada 2014–15.. Esa campaña participou en 34 partidos e anotou un gol.

O 16 de xullo de 2015 anunciouse unha nova cesión, esta vez co Watford FC inglés, por unha tempada. O 12 de xullo de 2016 o Deportivo anunciou unha nova cesión por parte do Watford, esta vez con opción de compra.

O 12 de xullo de 2018, anunciouse a súa cesión por unha tempada ó CD Leganés tras o descenso do Deportivo á Segunda División.

O 29 de xullo de 2019, o Deportivo e o xogador acordaron a rescisión do seu contrato.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway
Vera

Como topónimo **Vera** pode referirse a:

;En Galiza
***Vera**, lugar da parroquia de Santo André de Vea, no concello da Estrada;
***Vera**, lugar da parroquia de San Mateo de Oliveira, no concello de Ponteareas.

;Fóra de Galiza

;En Andalucía
***Vera**, concello da provincia de Almería;

;En Estremadura
***La Vera**, comarca da provincia de Cáceres.

;Na Arxentina
***Vera**, concello da provincia de Santa Fe;
***Vera**, departamento da provincia de Santa Fe.

;No Brasil
***Vera**, concello do estado de Mato Grosso.

;Nos Estados Unidos de América
***Vera**, concello do estado de Oklahoma.

## Véxase tamén
### Outros artigos
Ponteareas (homónimos)

O termo **Ponteareas** dá nome a unha vila situada á beira do río Tea, a carón dunha ponte situada sobre o mesmo río. En orixe o lugar dependía da parroquia de Santa María de Areas, da que toma o nome. 

Como topónimo, pode referirse a:

;En Galiza
***Ponteareas**, concello da comarca do Condado;
****Ponteareas**, parroquia de dito concello;
*****Ponteareas**, lugar de dita parroquia.

## Notas
## Véxase tamén
### Outros artigos
Vita

O topónimo **Vita** pode referirse a:

***Vita**, concello español da provincia de Ávila, Castela e León;
***Vita**, concello italiano da provincia de Trapani, Sicilia;

## Véxase tamén
***PlayStation Vita**, videoconsola portátil da compañía xaponesa Sony Computer Entertainment.
Campionato do Mundo de Baloncesto de 2014

A **Copa do Mundo de Baloncesto de 2014** foi a 17ª edición da Copa do Mundo de Baloncesto da FIBA, torneo coñecido anteriormente coma Campionato do Mundo da FIBA.

A selección dos Estados Unidos gañou o Campionato ó derrotar na final a Serbia por 129-92, e desta maneira clasificouse para os Xogos Olímpicos de 2016 en Río de Xaneiro, Brasil.

## Elección da sede 
A FIBA comezou o proceso de candidaturas o 10 de xaneiro de 2008. Nove países amosaron interese en albergar esta edición da Copa do Mundo: España, Francia, Dinamarca, Rusia, Arabia Saudita, Qatar, Italia, Grecia e a China.

Deses nove país, a FIBA escolleu tan só a tres: China, que acolleu o campionato asiático de 2009; Italia, sede do EuroBasket feminino en 2007; e España, anfitrioa do EuroBasket masculino de 2007.

O 23 de maio de 2009, tras a votación da FIBA en Xenebra, China foi a primeira eliminada na primeira rolda de votación. Na rolda final, Arvydas Sabonis e Aleksandar Đorđević anunciaron que España sería a organizadora da Copa do Mundo tras obter once votos, fronte ós oito votos obtidos por Italia.

## Sedes 

## Grupos 
O sorteo tivo lugar o 3 de febreiro de 2014 no Palau de la Música Catalana de Barcelona.

## Calendario 
### Primeira fase 
#### Grupo A 
#### Grupo B 
#### Grupo C 
#### Grupo D 
### Segunda fase 

## Estatísticas 
### Líderes individuais 
|style="width: 33.33%;" align="left" valign="top" |

#### Rebotes 
|style="width: 33.33%;" align="left" valign="top" |

#### Asistencias 
|}

|style="width: 33.33%;" align="left" valign="top" |

#### Roubos 
|style="width: 33.33%;" align="left" valign="top" |

#### Minutos 
|}

## Notas 
## Véxase tamén 
### Outros artigos 
* España
* Copa do Mundo de Baloncesto

### Ligazóns externas 
* Sitio web oficial da FIBA Basketball World Cup 2014
Florencio de la Torre

**Florencio de la Torre Carrillo**, finado en Palencia en maio de 1940, foi un profesor, xornalista e político galego.

## Traxectoria 
Foi catedrático de Matemáticas do Instituto de Ourense e director do mesmo. Viaxou ao estranxeiro como bolseiro pola Junta para Ampliación de Estudios en 1927. Colaborou en *Heraldo de Galicia*, onde publicaba a sección "Apuntes de Roma". Na República formou parte da Agrupación Socialista de Ourense. Co golpe de Estado do 18 de xullo de 1936 foi cesado, separado da cátedra e sufriu expediente de incautación dos seus bens. Foi sancionado cunha multa de 500.000 pesetas o 26 de xullo de 1937. Marchou a Palencia, onde vivía a súa nai Anastasia Carrillo de la Torre. Finou en Palencia en maio de 1940.

## Notas 
## Véxase tamén 
### Bibliografía 
* 
### Ligazóns externas 
* Expediente de responsabilidades políticas de Florencio de la Torre Carrillo.
Ángel Martínez Doval

**Ángel Martínez Doval**, nado en Ourense en 1903 e finado na mesma cidade o 12 de decembro de 1988, foi un profesor e xornalista galego.
## Traxectoria 
Perito Industrial e Licenciado en Filosofía e Letras. Fundou o colexio Concepción Arenal de Ourense en 1928, onde impartiu clases de Física, Química e Filosofía. Militou con Vicente Risco na Irmandade Galeguista de Ourense, da que foi presidente en 1931. Colaborou en *La Zarpa* e *Heraldo de Galicia*. Foi un dos asinantes do manifesto da Dereita Galeguista de Ourense encabezado por Risco en febreiro de 1936.
## Vida persoal 
Casou con Mercedes Randulfe Rodríguez en decembro de 1933 e foi pai de Manuel, Teresa e Fernando Martínez Randulfe.

## Notas 
## Véxase tamén 
### Ligazóns externas 
* Historia do Colexio Concepción Arenal
Aliivibrio

***Aliivibrio*** é un xénero de bacterias da familia *Vibrionaceae*. É un xénero de recente creación, onde se incluíron especies que antes estaban encadradas no xénero *Vibrio*, tal como aconsellaban os estudos xenéticos. O xénero é de ambientes mariños e presenta bioluminescencia.

## Etimoloxía 
O nome *Aliivibrio* deriva do latín *alius*, que significa outro, diferente, e do xénero existente *Vibrio*, polo que *Aliivibrio* significa "o outro *Vibrio*".

## Especies 
O xénero contén as seis especies seguintes
* *A. fischeri* (Beijerinck 1889) Urbanczyk *et al*. 2007. É a especie tipo do xénero. O seu nome específico procede do científico alemán Bernhard Fischer, un dos primeiros que estudou as bacterias bioluminescentes. Esta bacteria era moi coñecida polo seu nome anterior *Vibrio fischeri*, xa que foi moi estudada.
* *A. logei* (Harwood *et al*. 1980) Urbanczyk *et al*. 2007. O nome *logei* procede do alemán *Loge* (Loki), nome dun deus nórdico do lume e das trasnadas. Vive en augas frías.
* *A. wodanis* (Lunder *et al*. 2000) Urbanczyk *et al*. 2007. Nome procedente do deus nórdico Wodan (Odín), deus das artes, a cultura, a guerra e a morte. Vive en augas frías.

## Notas
As Lombas, Bonxe, Outeiro de Rei

**As Lombas** é un lugar da parroquia de Bonxe no concello lugués de Outeiro de Rei, na comarca de Lugo. Segundo o IGE, en 2013 tiña 20 habitantes (8 homes e 12 mulleres).

## Lugares e parroquias 
### Lugares de Bonxe 
### Parroquias de Outeiro de Rei 
## Notas 
## Véxase tamén 
### Outros artigos 
*Lugares de Outeiro de Rei
As Lombas

O topónimo **As Lombas** pode referirse a:

;En Galiza
***As Lombas**, lugar da parroquia de Loentia no concello de Castro de Rei;
***As Lombas**, lugar da parroquia de Catoira, no concello de Catoira;
***As Lombas**, lugar da parroquia de Bonxe no concello de Outeiro de Rei;
***As Lombas**, lugar da parroquia de Moscoso, no concello de Pazos de Borbén.

## Véxase tamén
### Outros artigos
***Os Lombos**, lugar da parroquia de San Pedro de Eume, no concello das Pontes de García Rodríguez;
***As lombas** tamén son un xogo propular no que as persoas saltan por riba doutras agachadas.
Modibo Diakité

**Modibo Diakité**, nado en Bourg-la-Reine (Illa de Francia) o 2 de marzo de 1987, é un futbolista francés de orixe maliana. Xoga de central e o seu equipo actual é o Ternana Calcio.

## Traxectoria 
O 2 de setembro de 2014 fíxose oficial a súa fichaxe polo Deportivo da Coruña, logo de desvincularse do Sunderland AFC, por unha tempada. En decembro de 2014 rescindiu o seu contrato, ante a falta de minutos.

## Notas
José Rodríguez Bouzo

**José Rodríguez Bouzo**, nado en Ourense e finado na mesma cidade o 3 de xuño de 1959, foi un profesor, xornalista e político galego.

## Traxectoria 
Catedrático de Agricultura do Instituto de Ourense. Colaborou en *Heraldo de Galicia*. Foi deputado provincioal. Foi director do Instituto de Ourense e presidente da Deputación de Ourense do 2 de xaneiro de 1936 a marzo dese ano. Cesou como director do Instituto en agosto de 1936.

A fináis de xaneiro de 1936 os mozos do Sindicato Español Universitario (SEU) penetraron no Instituto para repartir folletos «antiseparatistas» e agrediron a José Rodríguez, que intentou recriminalos. Estes feitos provocaron unha folga estudantil e numerosas protestas. Finou en Ourense o 3 de xuño de 1959.

## Vida persoal 
Casou con Rosario Reza Ulloa en 1920, e foi pai de José, Rosario, Milagro e Luis Rodríguez Reza.

## Notas 
## Véxase tamén 
### Ligazóns externas 
* Os Presidentes da Deputación
Luís F. Mouriño

**Luís F. Mouriño**, nado na Coruña, foi un escritor e xornalista galego.

## Traxectoria 
Funcionario de Telégrafos na Coruña. Trasladouse a Ourense, onde foi nomeado Xefe de Telégrafos da provincia de Ourense en 1934. Colaborou en *Heraldo de Galicia*.

## Notas
Sidnei Rechel da Silva

**Sidnei Rechel da Silva**, nado en Alegrete (Río Grande do Sur) o 23 de agosto de 1989, é un futbolista brasileiro. Xoga de central e o seu equipo actual é o Real Betis Balompié da Liga Santander.

## Traxectoria 
O 1 de setembro de 2014 fíxose oficial a súa cesión o Deportivo da Coruña para a tempada 2014–15. Nesa campaña participou en 32 partidos, dubutando como branquiazul na primeira xornada, nunha vitoria a domicilio contra o SD Eibar (0–1). O seu primeiro gol foi un tanto en propia meta, nunha derrota fronte o FC Barcelona en Riazor na xornada 19 (0–4).

O 22 de xullo de 2015 o Deportivo anunciou un novo acordo co Benfica para renovar un ano máis a cesión do xogador.

O 21 de decembro de 2016 anunciouse a súa ampliación de contrato co Deportivo, renovando até 2020.

O 2 de agosto de 2018, o Deportivo e o Real Betis Balompié chegaron a un traspaso para o traspaso de Sidnei tras catro tempadas no club coruñés.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway
José Alonso Obregón

**José Alonso Obregón**, nado en Laza o 13 de febreiro de 1883 e finado no mesmo concello en decembro de 1936, foi un sacerdote, escritor e xornalista galego.

## Traxectoria 
Sacerdote, foi párroco de Taborda até 1911 e colaborou en *La Voz del Tecla*. Trasladouse despois á parroquia de Cerdedelo, á do Castro de Laza e á de Xinzo de Limia. Asinaba co pseudónimo **O Fidalgo de Monterrey**. Reuniu varios cadros en galego na obra narrativa costumista *N-a miña aldea*, que se publicou en Ourense en 1928; nese texto está a primeira descrición dos peliqueiros do entroido de Laza. Colaborou en *El Compostelano* e *Heraldo de Galicia*.

## Obras 
* *N-a miña aldea*, 1928.

## Notas 
## Véxase tamén 
### Bibliografía 
* "Alonso Obregón, Xosé" in *Dicionario biográfico de Galicia*, Ir Indo Edicións, 2010-2011, Vigo.
* "Alonso Obregón, José" in *Gran Enciclopedia Galega Silverio Cañada*
Departamentos de Bolivia

En Bolivia, os **departamentos** son as maiores entidades subnacionais nas que se subdivide o territorio do Estado. Desde o 4 de abril de 2010, contan con autonomía recoñecida pola constitución a nivel executivo e lexislativo pero non xudicial.

Coa nova constitución, o 4 de abril de 2010 foron substituídas as prefecturas de todos os departamentos bolivianos polos *gobernos departamentais*, entidades gobernamentais segundo o texto constitucional. Os gobernos departamentais son encabezados por gobernadores electos mediante o voto popular.

## Precedentes 
O sistema de comunidades autónomas é froito dunha intensa negociación na época da Crise política, entre os partidos que querían o centralismo, e os que buscaban un Estado federal ou descentralizado.

A Constitución Boliviana de 2009 introduciu como novidade o estado rexional, a semellanza do de España. Retoma ese proceso para evitar o federalismo, pero introducindo dúas vías de conseguir a autonomía establecendo tres categorías de autonomías.
Establece a organización territorial do Estado en municipios, provincias e departamentos autónomos, con competencias para xestionar os seus propios intereses.

## Organización dos Departamentos Autónomos 
Cada departamento ten unha Asemblea e un Goberno autonómico que organizan os asuntos departamentais.

### A Asemblea departamental 
A Asemblea está formada polos representantes que foron elixidos polos cidadáns. Esta Asemblea elabora as leis autonómicas, que se aplican no territorio do departamento.
A lei máis importante dun departamento é o Estatuto de Autonomía. Nel defínense as competencias autonómicas, así como establecerse a capital, a lingua ou linguas oficiais, o territorio ou os símbolos.

### O gobernador 
* **Nomeamento.** Unha vez celebradas as eleccións e constituída a cámara, o Gobernador da Asemblea propón o candidato do partido con maior representación. Este candidato sométese a votación, que debe ser apoiado por maioría absoluta na primeira votación e se non a tivera, na segunda por maioría simple.
Se non obtivese o apoio repetiríase a votación con distintas candidaturas, até que se pasados dous meses desde a primeira votación ningún dos candidatos obtivera o apoio, disolveríase a cámara, e convocaríanse eleccións de novo.

* **Funcións** Dirección do Consello de Goberno e suprema representación do departamento, representante do Estado no departamento. Promulga e ordena a publicación das Leis e do nomeamento do Poder Xudicial no departamento.

### Os secretarios 
Son as persoas responsables dos distintos asuntos do departamento autónomo. Son elixidos polo Gobernador.

## Lista de departamentos de Bolivia 
## Notas 
## Véxase tamén 
### Ligazóns externas 
* Bolivia se abre en abril (2009) a la administración de autonomías
Diocese católica latina de Xetafe

A **diocese de Xetafe** (en latín: *dioecesis Xetafensis*) é unha sé da Igrexa católica latina sufragánea da arquidiocese de Madrid. En 2006 tiña 1&nbsp;229&nbsp;101 bautizados sobre unha poboación total de 1&nbsp;365&nbsp;668 habitantes. O seu bispo actual é Ginés Ramón García Beltrán.
## Territorio 
A diocese inclúe parte da Comunidade Autónoma de Madrid.

A sé episcopal é a cidade de Xetafe, onde está a catedral de Santa María Madalena.

O territorio está dividido en 122 parroquias, agrupadas en 13 arciprestados.
## Historia 
A diocese foi erixida o 23 de xullo de 1991 coa bula papal *Matritensem praeclaram* de Xoán Paulo II, con territorio tirado da arquidiocese de Madrid.

O 19 de marzo de 1994 foi creado o seminario diocesano, dedicado a Nosa Señora dos Apóstolos.
## Episcopoloxio 
* Francisco José Pérez y Fernández-Golfín (23 de xullo de 1991 - 24 de febreiro de 2004, finado)
* Joaquín María López de Andújar (29 de outubro de 2004 - 3 de xaneiro de 2018, retirado)
* Ginés Ramón García Beltrán (dende o 3 de xaneiro de 2018)

## Véxase tamén 
### Ligazóns externas 
* Perfil en GCatholic.org 
* Perfil en Catholic-Hierarchy.org
Aliivibrio finisterrensis

***Aliivibrio finisterrensis*** sp. nov. é unha nova especie de bacterias gramnegativas da familia Vibrionaceae, que foi descuberta en diversas partes da costa galega vivindo en ameixas polos investigadores da Universidade de Santiago de Compostela Roxana Beaz-Hidalgo, Alejandra Doce, Sabela Balboa, Juan L. Barja e Jesús L. Romalde. O seu nome fai referencia a *finisterra* (o fin da terra en latín), xa que Galicia na antigüidade romana era considerada o fin do mundo.

## Descubrimento 
Nunha serie de estudos comezados en 2004 e 2005 da flora bacteriana da costa galega, illáronse da ameixa xaponesa (*Ruditapes philippinarum*) cultivada en Galicia catro cepas de bacterias coas características das vibrionáceas, e moi relacionadas con outras especies do xénero *Aliivibrio*, pero diferentes delas, polo que se propuxo en 2010 a creación da nova especie *A. finisterrensis*. As análises de hibridación ADN-ADN coas outras especies do xénero confirmaron que os valores estaban por debaixo do 70%, o que xustificaba a creación da nova especie.

## Características 
A especie ten forma de bacilo de 1,36–2,15 microns de lonxitude e 0,80–1,05 microns de largura, e as células poden aparecer soas, en pares ou en agregados de moitas células. Ten un flaxelo polar e é anaerobia facultativa. Forma colonias arredondadas de marxes lisas. Fermentan a glicosa sen produción de gas e son oxidase e catalase positivas. Algunhas cepas reducen os nitratos. Viven optimamente a concentracións do 1 ao 3% de NaCl e o seu rango de temperaturas vai de 4 a 35&nbsp;°C. A diferenza doutras vibrionáceas, esta especie non é bioluminescente. Son urease positivas e fermentan a xentiobiosa.

## Notas 
## Véxase tamén 
### Outros artigos 
* Gallaecimonas, outra bacteria descuberta en Galicia.
Selección de baloncesto de Croacia

A **selección de baloncesto de Croacia** representa ó seu país nos torneos de baloncesto profesional internacionais. Está organizada pola Federación Croata de Baloncesto.

O maior éxito da selección croata foi nos Xogos Olímpicos de 1992, cando disputou á final contra o Dream Team dos Estados Unidos, e conseguiu a medalla de prata. Ademais, conseguiron unha medalla de bronce no Campionato do Mundo da FIBA, e dúas medallas de bronce no EuroBasket.

## Xogos Olímpicos 
### Posicións por ano 
### Contra outros equipos 
## Campionato do Mundo da FIBA 
### Posicións por ano 
### Contra outros equipos 
## EuroBasket 
### Posicións por ano 
### Contra outros equipos 
## Xogadores 
### Equipo actual 
*Equipo para o EuroBasket 2015.*

|}

## Adestradores 
* Petar Skansi (1992)
* Mirko Novosel (1993)
* Giuseppe Gjergja (1994)
* Aleksandar Petrović (1995)

* Petar Skansi (1996–1998)
* Boško Božić (1999)
* Aleksandar Petrović (2000–2001)
* Neven Spahija (2002–2005)

* Jasmin Repeša (2005–2009)
* Josip Vranković (2010–2011)
* Jasmin Repeša (2012–2014)
* Velimir Perasović (2015)

## Notas 
## Véxase tamén 
### Ligazóns externas 
* Federación de baloncesto de Croacia
Adiante (Celanova)

***Adiante*** foi un periódico voceiro da Mocedade Galeguista editado en Celanova en 1933.
## Historia e características 
Subtitulado ''Semanario d'a Mocedade Galeguista'', apareceu 5 de xaneiro de 1933. Fundado pola Mocedade Galeguista de Celanova, estaba dirixido por Celso Emilio Ferreiro. Só saíu un número. Publicado integramente en lingua galega, entre os seus colaboradores figuraron Florentino López Cuevillas, Ramón Otero Pedrayo, Vicente Risco, Xosé Velo e Ángel Martínez Doval.

## Véxase tamén 
### Bibliografía 
* 
* 
* 

### Outros artigos 
* Adiante (Buenos Aires)
### Ligazóns externas 
* Nicolás, Ramón (10/10/2010). "O Adiante das Mocedades Galeguistas"
Autociclos Dobi

**Autociclos Dobi** foi un fabricante español de automóbiles con sede en Madrid de 1919 ata 1921. Probablemente o seu nome "DOBI" derive do primeiro motor "Do"uglas "Bi"cilíndrico.

## Historia da compañía 
Esta compañía madrileña comezou a produción de automóbiles en 1919. Fabricou 3 modelos diferentes de 2 e 4 cilindros utilizando diversos motores, os Douglas ingleses, os MAG suízos e os Baillot franceses. A transmisión era por correas. En xeral, o vehículo era similar aos modelos de coches David.

## Véxase tamén
### Bibliografía
* Harald Linz und Halwart Schrader: *Die Internationale Automobil-Enzyklopädie.*, United Soft Media Verlag GmbH, München 2008, ISBN 978-3-8032-9876-8 
* Nick Georgano: *The Beaulieu Encyclopedia of the Automobile, Volume 1 A–F.* Fitzroy Dearborn Publishers, Chicago 2001, ISBN 1-57958-293-1 
* G. N. Georgano: *The New Encyclopedia of Motorcars, 1885 to the Present.* Dutton Verlag, Nova York 1982, ISBN 0-525-93254-2 
* G. N. Georgano: *Autos. Encyclopédie complète. 1885 à nos jours.* Courtille, 1975 (französisch)
* David Burgess Wise: *The New Illustrated Encyclopedia of Automobiles.* Greenwich Editions, 2004, ISBN 0-86288-258-3 
### Ligazóns externas 
* *autopasion18.com* (español con foto)
Adiante (Buenos Aires)

***Adiante*** foi un periódico editado en Buenos Aires entre 1954 e 1956.

## Historia e características 
Subtitulado *Voceiro das Mocedades Galeguistas*, apareceu en 1954. Estaba dirixido por Denís Conles Tizado, os redactores eran Adelina González Doval e Carlos Abraira, e contaba coas colaboracións de Antón Santamarina Delgado, Xosé Neira Vilas, Ramón de Valenzuela, Eloísa Ares, Bieito Cupeiro, Antón Moreda, Ramón Suárez Picallo e Avelino Díaz. Publicación editada polas Mocedades Galeguistas, na que se informa das súas actividades, con contidos políticos de orientación nacionalista e republicana e crítica coa situación política e económica de Galicia. Editada integramente en lingua galega. En outono de 1956 apareceu o número 5 (o último coñecido) cun novo formato e paxinación despois dunha paréntese dun ano.

## Véxase tamén 
### Bibliografía 
* 
*  
* 
* 

### Outros artigos 
* Adiante (Celanova)
* Publicacións impresas da diáspora galega
### Ligazóns externas
Donosti (automoción)

**Donosti** foi un fabricante español de automóbiles con sede en Donostia de 1924 ata 1928.

## Historia da compañía 
Agustín Mañero Alonso e Gregorio Mendiburu decidíronse en 1924, á fabricación dun vehículo propio. Eran os propietarios do "Garaje Internacional" en San Sebastián, unha empresa con talleres e fundicións, remataron a aventura en 1928 logo de fabricar unha soa unidade. 
 
O primeiro modelo foi un coche deportivo. Tiña un motor de seis cilindros de 3962 cc e tecnoloxía de catro válvulas. A carrozaría era de aluminio. Aínda que as diversas informacións sobre o número de vehículos fabricados deste modelo varían entre un e tres, nunca se chegou a fabricar un segundo coche. Aínda existe o vehículo hoxe en día.

## Véxase tamén 
### Bibliografía 
* Harald Linz und Halwart Schrader: *Die Internationale Automobil-Enzyklopädie.*, United Soft Media Verlag GmbH, München 2008, ISBN 978-3-8032-9876-8 
* Nick Georgano: *The Beaulieu Encyclopedia of the Automobile, Volume 1 A–F.* Fitzroy Dearborn Publishers, Chicago 2001, ISBN 1-57958-293-1 
* G. N. Georgano: *The New Encyclopedia of Motorcars, 1885 to the Present.* Dutton Verlag, Nova York 1982, ISBN 0-525-93254-2 
* G. N. Georgano: *Autos. Encyclopédie complète. 1885 à nos jours.* Courtille, 1975 

### Ligazóns externas 
* Páxina de *autopasion18.com* (español con foto)
Fábrica Hispano

**Fábrica Hispano** (FH) foi un fabricante español de automóbiles con sede en Barcelona de 1956 ata 1960.

## Historia da compañía 
A empresa Fábrica Hispano, localizada en Barcelona, empezou a partir dos restos da antiga Hispano-Suiza trala súa nacionalización e integración en ENASA. Comezou en 1956 coa produción de automóbiles. En 1960, a produción detívose logo duns 400 exemplares producidos.

## Modelos 
miniatura|Modelo F2 furgoneta.
Tan só produciron microcoches. Utilizaban motores monocilíndricos de 197&nbsp;cm³ de cilindrada que daban unha potencia de 9 cv, de procedencia Hispano Villiers, nos modelos F2 e F4; ou motores Rovena de dous cilindros con 324&nbsp;cm³ de cilindrada e un total de 15 cv que equipaban os modelos F5. Fabricouse en versión camioneta de dúas portas, catro prazas praia e furgoneta.

## Notas 
## Véxase tamén 
### Bibliografía 
* Walter Zeichner: *Kleinwagen International*, Motorbuch-Verlag, Stuttgart 1999, ISBN 3-613-01959-0
The Girl Is Mine

**"The Girl Is Mine"** é un sinxelo de Michael Jackson e Paul McCartney. Foi escrita por Jackson e producido por Quincy Jones (con coprodución de Jackson). Foi lanzado como o primeito sinxelo do sexto álbum en solitario, *Thriller* (1982). A canción foi gravada nos Westlake Studios, nos Ánxeles, do 14 ó 16 de abril de 1982. O ano anterior, Jackson e McCartney gravaran xuntos "Say Say Say" e "The Man" para o quinto álbum de estudio de McCartney, *Pipes of Peace* (1983). Malia que se estreou como sinxelo, Jackson nunca a interpretou en directo.

"The Girl Is Mine" acadou un grande éxito nas listas musicais. Conseguiu o número dous na *Billboard* Hot 100 e o número oito no Reino Unido. En 1985, vendera 1,3 millóns de copias, e posteriormente foi certificado co Disco de Platino pola Recording Industry Association of America.

## Notas 
## Véxase tamén 
### Bibliografía 
*
*
*George, Nelson (2004). *Michael Jackson: The Ultimate Collection* booklet. Sony BMG.
*
*
Construcciones Gaitán

**Construcciones Gaitán** foi un fabricante español de automóbiles con sede en Sevilla, con actividade entre 1951 e 1953.

## Historia e características 
Esta empresa, con sede na cidade de Sevilla foi fundada en 1936 co obxectivo de reparar e alugar bicicletas e derivados, ampliando a súa gama de produtos cos anos con motores de apoio e vehículos para discapacitados. En 1951 comezou coa produción de automóbiles, unha actividade que perduraría ata 1953. A marca baixo a que se venderon estes coches foi Gaitán. A actividade da empresa acabaría por completo en 1996.

### Modelos 
A compañía empezou a producir principalmente vehículos para persoas con discapacidade. Os seus microcoches nunca pasaron de ser prototipos de tres rodas, xa fora a roda independente dianteira ou traseira. A tracción sempre estaba confiada á roda independente, movida por un motor de 125&nbsp;cm³. Presentáronse con carrozarías de aluminio, algo pouco común na época, xa como convertibles ou tipo ovo.

## Notas 
## Véxase tamén 
### Bibliografía 
*Harald Linz e Halwart Schrader: *Die Internationale Automobil-Enzyklopädie*, United Soft Media Verlag GmbH, Múnic 2008, ISBN 978-3-8032-9876-8
*Nick Georgano: *The Beaulieu Encyclopedia of the Automobile*, Volume 2 G–O, Fitzroy Dearborn Publishers, Chicago 2001, ISBN 1-57958-293-1
Frank Gorshin

**Franklin John** "**Frank**" **Gorshin, Jr.**, nado o 5 de abril de 1933 en Pittsburgh, Pensilvania e finado o 17 de maio de 2005 en Burbank (California), foi un actor, humorista e cantante estadounidense.

Saltou á fama por interpretar o papel de *Riddler* na serie de televisión de Batman e no filme de 1966 Batman. A súa traxectoria está chea de papeis importantes coma 12 Monkeys e aparicións en televisión coma en Star Trek e en Broadway, onde debutou en 1969.

Foi candidato aos Premios Tony no ano 2002 pola obra *Say goodnight, Gracie*.

## Filmografía 
* 1956: *The Proud and Profane*
* 1956: *Hot Rod Girl*
* 1956: *Between Heaven and Hell*
* 1956: *Runaway Daughters*
* 1957: *Dragstrip Girl*
* 1957: *The True Story of Jesse James* - Charley Ford
* 1957: *The Delicate Delinquent*
* 1957: *Invasion of the Saucer Men*
* 1957: *Portland Expose*
* 1958: *Tank Battalion*
* 1959: *Warlock* - Billy Gannon
* 1959: *Millionaire Doctor Joseph Frye*
* 1959: *Night of the Quarter Moon*
* 1960: *Bells are Ringing*
* 1960: *Studs Lonigan* - Kenny Killarney
* 1960: *Where the Boys Are*
* 1961: *The Great Imposter*
* 1961: *Ring of Fire* - Frank Henderson
* 1961: *The George Raft Story*
* 1961: *Sail a Crooked Ship*
* 1965: *That Darn Cat!*
* 1966: *Ride Beyond Vengeance*
* 1966: *Batman: The Movie* - The Riddler
* 1968: *Skidoo*
* 1977: *Record City*

* 1979: *Death Car on the Freeway*
* 1981: *Goliath Awaits*
* 1981: *Underground Aces*
* 1981: *The Uppercrust*
* 1982: *Treasure Island* - Ben Gunn
* 1982: *Princess Ida* - Televisión - King Gama
* 1985: *Hot Resort*
* 1986: *Uphill All the Way*
* 1986: *Hollywood Vice Squad*
* 1987: ''The Gnomes' Great Adventure* (voz)
* 1989: *Beverly Hills Bodysnatchers*
* 1989: *Midnight*
* 1992: *Sweet Justice*
* 1992: *The Hollywood Beach Murders*
* 1992: *Body Trouble*
* 1993: *Amore!*
* 1993: *The Meteor Man* - Anthony Beyer
* 1994: *Hail Caesar* - Pete Dewitt
* 1994: *The Big Story* curtametraxe (voz)
* 1995: *Mr. Payback: An Interactive Movie* (Cameo)
* 1995: *12 Monkeys* - Terry Gilliam
* 1996: *From Hare to Eternity* - Looney Tunes Short - Yosemite Sam (voz)
* 1996: *Superior Duck* - Curta dos Looney Tunes (voz)
* 1997: *Threshold*
* 1997: *Bloodmoon*

* 1997: *Better Than Ever*
* 1997: *After the Game*
* 1997: *Pullet Surprise* - Curta dos Looney Tunes (voz)
* 1997: *Twilight of the Ice Nymphs*
* 1997: *Guy Maddin: Waiting for Twilight* (documental)
* 1999: *The Rules (For Men)*
* 1999: *The Art of Murder*
* 1999: *All Shook Up*
* 1999: *Man of the Century*
* 1999: *Final Rinse*
* 1999: *Game Day*
* 2000: *Castlerock*
* 2000: *Beethoven's 3rd* - Vídeo
* 2000: *Luck of the Draw*
* 2000: *The Curio Trunk* curtametraxe
* 2002: *High Times' Potluck*
* 2002: *Manna from Heaven*
* 2003: *Mail Order Bride*
* 2003: *Return to the Batcave: The Misadventures of Adam and Burt* - Televisión
* 2004: *The Creature of the Sunny Side Up Trailer Park*
* 2004: *Love Story in Harvard*
* 2005: *Angels with Angles*
* 2005: *The Best of Frank Gorshin* - Vídeo
* 2005: *Firedog* (voz)
* 2005: *Buckaro''

## Véxase tamén 
### Ligazóns externas 
*
Selección de baloncesto de Angola

A **selección de baloncesto de Angola** representa ó seu país nos torneo de baloncesto profesional internacionais. Está organizada pola Federação Angolana de Basquetebol. Angola é membro da FIBA dende o ano 1979.

## Xogos Olímpicos 
* 1992: 10º
* 1996: 11º
* 2000: 12º
* 2004: 12º
* 2008: 12º
* 2012: *Non se clasificou*

## Campionato do Mundo da FIBA 
* Campionato do Mundo da FIBA de 1986: 20º
* Campionato do Mundo da FIBA de 1990: 13º
* Campionato do Mundo da FIBA de 1994: 16º
* Campionato do Mundo da FIBA de 2002: 11º
* Campionato do Mundo da FIBA de 2006: 10º
* Campionato do Mundo da FIBA de 2010: 15º
* Campionato do Mundo da FIBA de 2014: *Clasificado*

## Campionato de África da FIBA 
## Xogadores 
### Equipo actual 
*Equipo para o Campionato do Mundo de Baloncesto de 2014.*

|}

## Adestradores 
## Véxase tamén 
### Ligazóns externas 
*Páxina web oficial
Jasper Cillessen

**Jasper Cillessen**, nado en Nimega o 22 de abril de 1989, é un futbolista  neerlandés que xoga como gardameta para o Valencia CF da Liga Santander.

## Palmarés 
### Club 
;Ajax
* Eredivisie (3): 2011–12, 2012–13, 2013–14
* Supercopa neerlandesa (1): 2013

;Barcelona
*Primeira División: 2017–18, 2018–19
*Copa do Rei: 2016–17, 2017–18
*Supercopa de España: 2018

## Notas
A Coruña, Buxán, Val do Dubra

**A Coruña** é un lugar da parroquia de Buxán no concello coruñés de Val do Dubra na comarca de Santiago. Segundo o padrón municipal (INE 2013) ten 32 habitantes (14 homes e 18 mulleres).

## Toponimia 
A orixe do topónimo débese a unha propiedade requisada a finais do século XVI pola Real Audiencia da Coruña.

## Notas 
## Lugares e parroquias 
### Lugares de Buxán 
### Parroquias de Val do Dubra
Unión por Cambre

**Unión por Cambre** (**UxC**) é unha agrupación política con base no concello de Cambre. O partido toma o seu ideario dos valores democráticos inspirados por outros partidos políticos independentes de carácter cidadán e veciñal.
 é concelleiro polo partido.]]
## Historia
A formación presentouse en 2009. Nas eleccións municipais de 2011 foi a terceira lista máis votada e acadou tres concellarías, con Óscar García Patiño, quen acadou a alcaldía tras as eleccións de 2015, 2019 e 2023. Dimitiu en 2024 e substituíuna no cargo María Pan Lesma, quen á súa vez dimitiu o 1 de abril de 2025.
## Notas 
## Véxase tamén 
### Outros artigos
*Eleccións municipais en Cambre
### Ligazóns externas 
* Páxina oficial
Denís Conles Tizado

**Denís Conles Tizado**, nado en Buenos Aires o 7 de xaneiro de 1932 e finado o 27 de outubro de 2003, foi un político galeguista da Arxentina.

## Traxectoria 
Fillo de Jesús Celestino Conles, nado en Conles (Moraña) e emigrado á Arxentina. Non finalizou a educación secundaria porque estaba orientada ao comercio. Integrouse nas Mocedades Galeguistas en 1953, das que chegou a ser secretario xeral en 1955 e director do seu voceiro *Adiante*. Comezou a traballar no Banco Provincia de Córdoba e trasladouse a Córdoba. Nos anos setenta formou parte da Frente de Izquierda Popular (FIP), dirixida por Jorge Abelardo Ramos. Co golpe de Estado do 24 de marzo de 1976 que deu ligar ao chamado Proceso de Reorganización Nacional, foi detido e secuestrado. Estivo detido un mes no Cabido de Córdoba, o centro clandestino de detención D2. Despois trasladárono ao penal de Sierra Chica onde foi legalizado. Puido saír da prisión en marzo de 1997. A comezos dos oitenta encargouse da redacción e diagramación da revista do Colexio de Farmacéuticos de Córdoba, e foi redactor nunha axencia de publicidade. Finalmente, grazas ás presións dos sindicatos, foi reincorporado e volveu traballar no banco.

Colaborou en diferentes xornais, fixo programas de radio, redactou varios prólogos e en 2001 escribiu o libro *Juan Bautista Bustos-Provincia e Nación* sobre a vida dun gobernador cordobés.

## Véxase tamén 
### Ligazóns externas 
* Denís Conles Tizado: Unha patria, dúas patrias, todas as patrias
Conles, Laxe, Moraña

**Conles** é un lugar da parroquia de Laxe no concello pontevedrés de Moraña na comarca de Caldas. Segundo o IGE en 2013 tiña 48 habitantes (24 mulleres e 24 homes), o que supón unha diminución respecto do ano 1999 cando tiña 62 habitantes.

## Lugares e parroquias 
### Lugares de Laxe 
### Parroquias de Moraña
Conles

O topónimo **Conles** pode referirse a:

;En Galiza
***Conles**, lugar da parroquia de Traba, no concello de Coristanco;
***Conles**, lugar da parroquia de Laxe, no concello de Moraña.

Amais, como apelido pode referirse a:

***Denís Conles Tizado**, político galeguista da Arxentina (1932-2003).

## Véxase tamén
### Outros artigos
***Conlle**, lugar da parroquia de Serantes, no concello de Laxe.
Editorial Novos Vieiros

A **Editorial Novos Vieiros S.L.** é unha empresa editorial galega, con sede na Coruña fundada no ano 2000. A súa directora editorial é María do Rosario Larrosa San Luis. Ten tres coleccións principais, ademais da Gran Enciclopedia Galega, que son: *Xeitos*, adicada á poesía e narrativa, *Documentos* centrada nos ensaios, e *Galegos* adicada a biografías de galegos senlleiros.

## Notas
## Véxase tamén
### Ligazóns externas
*Ficha na Asociación Galega de Editoras